Ante Jozić

**Ante Jozić** (født 16. januar 1967 i Trilj i den sosialistiske republikk Kroatia i Jugoslavia) er en kroatisk katolsk prelat, diplomat for Den hellige stol og erkebiskop. Hans bispevielse ble utsatt to ganger, først fordi han var blitt skadet i bilulykke, deretter på grunn av covid-19-restriksjoner.
## Liv og virke
### Prest
Ante Jozić mottok sakramentet for presteordinasjon for erkebispedømmet Split-Makarska den 28. juni 1992 av erkebiskop Ante Jurić.

Etter ordinasjonen som prest oppnådde han en grad i både sivil og kanonisk rett. Den 1. juli 1999 gikk han inn i Den hellige stols diplomatiske tjeneste. Han var postert til nuntiaturene i India, Russland og Filippinene.

Den 2. februar 2019 utnevnte pave Frans ham til titulærerkebiskop av *Cissa* og apostolisk nuntius til Elfenbenskysten (Côte d'Ivoire). På grunn av skader påført ham ved en bilulykke i Kroatia den 7. april, ble hans bispeordinasjon utsatt. Han ble utskrevet fra sykehuset den 20. juni. I oktober 2019 ble hans utnevnelse som nuntius til republikken Côte d'Ivoire også tilbakekalt. Den 28. oktober ble i stedet Paolo Borgia utnevnt til posten.

Jozić fikk audiens med pave Frans den 22. januar 2020 og det ble etterpå bekreftet at han forble erkebiskop-elekt. Bispeordinasjonen ble berammet til 21. mars 2020, men ble utsatt igjen i påvente at av restriksjonene mot masseansamlinger grunnen covid-19-pandemien skulle oppheves.

### Titulærerkebiskop, nuntius til Belarus
Den 21. mai 2020 utnevnte pave Frans ham til apostolisk nuntius til Belarus. Kardinalstatssekretær Pietro Parolin ordinerte ham til biskop den 16. september samme år. Medkonsekratorer var erkebiskopen av Split-Makarska, Marin Barišić, og hans koadjutorerkebiskop Dražen Kutleša.

### Nuntius til Georgia og Armenia
Den 28. juni 2024 utnevnte pave Frans ham til apostolisk nuntius i Georgia og Armenia.

## Episkopalgenealogi
Hans episkopalgenealogi er:
* Kardinal Scipione Rebiba (1504-1577) 
* Kardinal Giulio Antonio Santori (1532-1602) * bispeviet 1566
* Kardinal Girolamo Bernerio (1540-1611) *1586
* Erkebiskop Galeazzo Sanvitale (1566-1622) *1604
* Kardinal Ludovico Ludovisi  (1595-1632) *1621
* Kardinal Luigi Caetani (1595-1642) *1622
* Kardinal Ulderico Carpegna (1595-1679) *1630
* Kardinal Paluzzo Paluzzi Altieri degli Albertoni (1623-1698) *1666
* Pave Benedikt XIII (1649-1730) *1675
* Pave Benedikt XIV (1675-1758) *1724
* Pave Klemens XIII (1693-1769) *1743
* Kardinal Alessandro Mattei (1744-1820) *1743
* Kardinal Pietro Francesco Galleffi (1770-1837) *1819
* Kardinal Giacomo Filippo Fransoni (1775-1846) *1822
* Kardinal Antonio Saverio De Luca (1805-1883 ) *1845
*Erkebiskop Gregor (Leonhard Andreas) von Scherr, O.S.B. (1804-1877) *1856
*Erkebiskop Friedrich Josef von Schreiber (1819-1890) *1875
*Erkebiskop Franz Joseph von Stein (1832-1909 ) *1879
*Erkebiskop Joseph von Schork (1829-1905) *1891
*Biskop Ferdinand von Schlör (1837-1924) *1898
*Erkebiskop Johann Jakob von Hauck (1861-1943) *1912
*Biskop Ludwig Sebastian (1862-1943) *1917
* Kardinal Joseph Wendel (1901-1960 ) *1941
*Erkebiskop Josef Schneider (1906-1998) *1955
*Biskop Josef Stangl (1907-1979) *1957
* Pave Benedikt XVI (1927-2022) *1977
* Kardinal Pietro Parolin  (1955-) *2009 
* Erkebiskop *Ante Jozić*  (1973-) *2024 

## Referanser